Ministru kabineta rīkojuma projekta **“Grozījumi Ministru kabineta 2007. gada 8. jūnija rīkojumā Nr. 358 “Par valsts īpašuma objekta nodošanu privatizācijai””**sākotnējās ietekmes novērtējuma ziņojums (anotācija)

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Ministru kabineta rīkojuma projekta “Grozījumi Ministru kabineta 2007. gada 8. jūnija rīkojumā Nr. 358 “Par valsts īpašuma objekta nodošanu privatizācijai”” (turpmāk – Rīkojuma projekts) mērķis ir izdarīt grozījumus Ministru kabineta 2007. gada 8. jūnija rīkojumā Nr. 358 “Par valsts īpašuma objekta nodošanu privatizācijai” (turpmāk – Rīkojums), paredzot nodot privatizācijai divas ēkas (būvju kadastra apzīmējumi 6868 009 0548 007 un 6868 009 0548 008) un ierakstīt tās privatizācijai nodota valsts nekustamā īpašuma “Āres” Malnavā, Malnavas pagastā, Kārsavas novadā (nekustamā īpašuma kadastra Nr. 6868 009 0548) sastāvā.  Rīkojuma projekts stājas spēkā tā parakstīšanas brīdī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5. panta pirmā daļa, 6. panta pirmā, otrā un trešā daļa, likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12. panta pirmā, otrā, trešā, ceturtā un sestā daļa, Latvijas Republikas Civillikuma 930. pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts akciju sabiedrības "Privatizācijas aģentūra" (turpmāk – Privatizācijas aģentūra) Privatizācijas ierosinājumu reģistrā 2006. gada 31. augustā reģistrēts fiziskas personas privatizācijas ierosinājums (reģistrēts ar Nr. 1.695) par zemesgabala (zemes vienības kadastra apzīmējums 6868 009 0548) un uz tā esošo ēku un būvju privatizāciju.  Ar Rīkojumu privatizācijai nodota valsts nekustamā īpašuma „Malnavas lauksaimniecības tehnikums” (nekustamā īpašuma kadastra Nr. 6868 009 0550) sastāvā esoša zemes vienība 2,8 ha platībā (zemes vienības kadastra apzīmējums 6868 009 0548) un trīs būves (būvju kadastra apzīmējumi 6868 009 0548 001, 6868 009 0548 002 un 6868 009 0548 003).  Atdalot no valsts nekustamā īpašuma „Malnavas lauksaimniecības tehnikums” privatizācijai nodoto objektu, izveidots nekustamais īpašums “Āres”, Malnavā, Malnavas pagastā, Kārsavas novadā, kadastra Nr. 6868 009 0548, kas sastāv no zemes vienības (zemes vienības kadastra apzīmējums 6868 009 0548) 2,8 ha platībā (turpmāk – Zemesgabals) un trīs būvēm (būvju kadastra apzīmējumi 6868 009 0548 001, 6868 009 0548 002 un 6868 009 0548 003) (turpmāk viss kopā – Objekts) un tas 2014. gada 10. jūlijā ierakstīts Malnavas pagasta zemesgrāmatas nodalījumā Nr. 100000534788 uz valsts vārda Privatizācijas aģentūras personā.  Uz Zemesgabala atrodas vēl citas būves, kuras saskaņā ar Rīkojumu nav nodotas privatizācijai:   1. zemesgrāmatā neierakstītas ēkas (būves) – noliktava un ferma, kurām Rīkojuma izdošanas brīdī nebija noskaidrota piederība un kurām nebija piešķirti kadastra apzīmējumi; 2. transformatoru apakšstacija STA-8406 (TP-8406) (būves kadastra apzīmējums 6868 009 0548 006), kas 2011. gada 18. aprīlī ierakstīta Malnavas pagasta zemesgrāmatas nodalījumā Nr. 100000489855 uz akciju sabiedrības „Latvenergo”, reģistrācijas Nr. 40003032949, vārda (turpmāk – Transformatoru apakšstacija).   Ar Ministru kabineta 2008. gada 13. novembra rīkojumu Nr. 714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Privatizācijas aģentūra tika pilnvarota valsts vārdā vērsties tiesā vai pie notāra, lai veiktu darbības, kas nepieciešamas ēku (būvju), kas atrodas uz zemesgabala ar kadastra apzīmējumu 6868 009 0548, atzīšanai par bezīpašnieka vai bezmantinieka mantu.  Ar Rīgas pilsētas Vidzemes priekšpilsētas tiesas 2012. gada 27. augusta spriedumu (spriedums stājies likumīgā spēkā 2012. gada 28. septembrī) lietā Nr. C30468511 nolemts apmierināt Privatizācijas aģentūras pieteikumu un konstatēt juridisko faktu, ka ēkas (būves), kas nav ierakstītas zemesgrāmatā un kas atrodas uz zemesgabala “Āres” Malnavā, Malnavas pagastā, Kārsavas novadā (nekustamā īpašuma kadastra Nr. 6868 009 0548), ir bezīpašnieka lieta, kas piekrīt valstij.  Pamatojoties uz Ministru kabineta 2013. gada 26. novembra noteikumu Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.9. apakšpunktu būves, kas nav ierakstītas zemesgrāmatā un kas atrodas uz zemesgabala “Āres” Malnavā, Malnavas pagastā, Kārsavas novadā, nekustamā īpašuma kadastra Nr. 6868 009 0548, nodotas Privatizācijas aģentūras valdījumā ar 2016. gada 12. maija Valstij piekritīgā nekustamā īpašuma nodošanas un pieņemšanas aktu Nr. 000518, kā arī 2016. gada 12. maija Aktu par valstij piekrītošu būvju, kas atrodas uz zemesgabala ar nekustamā īpašuma kadastra Nr. 6868 009 0548, zemes vienības kadastra apzīmējumu 6868 009 0548, “Āres” Malnavā, Malnavas pagastā, Kārsavas novadā, nodošanu un pārņemšanu valsts akciju sabiedrības “Privatizācijas aģentūra” valdījumā.  Kadastrālās uzmērīšanas rezultātā 2018. gada 13. februārī būvēm piešķirti kadastra apzīmējumi 6868 009 0548 007 un 6868 009 0548 008.  Privatizācijas aģentūra ir saņēmusi SIA “EDITON”, reģistrācijas Nr. 41503052876, 2018. gada 14. marta vēstuli Nr. 2018/24 par AS “Latvenergo” piederošās Transformatoru apakšstacijas nojaukšanu, kurā informēts, ka saskaņā ar būvprojekta izstrādi, kas veikts pēc AS “Sadales tīkls” pasūtījuma, 2020. gadā paredzēts Transformatoru apakšstaciju nojaukt un demontēt tajā esošo elektroiekārtu, savukārt zemi zem tās rekultivēt un iesēt zālāju. AS “Latvenergo” 2018. gada 11. aprīļa vēstulē Nr. 01VD00-17/1148 informēja Privatizācijas aģentūru, ka Transformatoru apakšstacijas ēku plānots nojaukt un ka AS “Latvenergo” nav iebildumu pret Zemesgabala nodošanu privatizācijai pirms Transformatoru apakšstacijas nojaukšanas, ja tiek nodrošinātas elektroapgādes komersanta tiesības veikt plānotos būvdarbus.  Privatizācijas aģentūra ir saņēmusi SIA “ECC Latvija” reģistrācijas Nr. 40103191992, 2019. gada 19. marta vēstuli par rekonstrukcijas/pārbūves būvdarbu veikšanu objektā, kurā informē, ka no 2019. gada 28. marta līdz 2019. gada 9. augustam SIA “ECC Latvija” veiks Transformatoru apakšstacijas rekonstrukcijas/pārbūves darbus objektā ar kadastra Nr. 6868 009 0548.  Ievērojot faktu, ka par būvēm, kas atrodas uz Zemesgabala, ir saņemts privatizācijas ierosinājums un tās (būvju kadastra apzīmējumi 6868 009 0548 007 un 6868 009 0548 008) ar Rīgas pilsētas Vidzemes priekšpilsētas tiesas 2012. gada 27. augusta spriedumu lietā Nr. C30468511 atzītas par bezīpašnieka mantu, kas atbilstoši Latvijas Republikas Civillikuma 930. pantam ir piekritīgas valstij, tās nododamas privatizācijai un ierakstāmas zemesgrāmatā nekustamā īpašuma “Āres” Malnavā, Malnavas pagastā, Kārsavas novadā, kadastra Nr. 6868 009 0548, sastāvā.  **Valsts īpašuma objekta sastāvs pēc Rīkojuma grozīšanas:**  Ar Rīkojumu privatizācijai ir nodots nekustamais īpašums “Āres” Malnavā, Malnavas pagastā, Kārsavas novadā (kadastra numurs 6868 009 0548):  – zemes vienība (zemes vienības kadastra apzīmējums 6868 009 0548), kopējā platība 2,8 ha;  – ferma (būves kadastra apzīmējums 6868 009 0548 001), kopējā platība 1407,0 m2;  – ferma (būves kadastra apzīmējums 6868 009 0548 002), kopējā platība 1407,0 m2;  – ferma (būves kadastra apzīmējums 6868 009 0548 003), kopējā platība 1407,0 m2.  Rīkojuma projekts paredz grozīt Rīkojumu un papildus nodot privatizācijai būves, par kurām saņemts privatizācijas ierosinājums:  – noliktava (būves kadastra apzīmējums 6868 009 0548 007), kopējā platība 511,1 m2;  – ferma (būves kadastra apzīmējums 6868 009 0548 008), kopējā platība 1130,6 m2.  **Īpašuma tiesības:**  Nekustamais īpašums “Āres”, Malnavā, Malnavas pagastā, Kārsavas novadā, kadastra Nr. 6868 009 0548, kas sastāv no zemes vienības (zemes vienības kadastra apzīmējums 6868 009 0548) 2,8 ha platībā un trīs būvēm (būvju kadastra apzīmējumi 6868 009 0548 001, 6868 009 0548 002 un 6868 009 0548 003) 2014. gada 10. jūlijā ierakstīts Malnavas pagasta zemesgrāmatas nodalījumā Nr. 100000534788 uz valsts vārda Privatizācijas aģentūras personā.  Ar Rīgas pilsētas Vidzemes priekšpilsētas tiesas 2012. gada 27. augusta spriedumu (spriedums stājies likumīgā spēkā 2012. gada 28. septembrī) lietā Nr. C30468511 atzīts, ka būves ar kadastra apzīmējumiem 6868 009 0548 007 un 6868 009 0548 008 ir bezīpašnieka lieta. Saskaņā ar Latvijas Republikas Civillikuma 930. panta piezīmi nekustamas bezīpašnieka lietas piekrīt valstij.  Rīkojuma projekts paredz būves ar kadastra apzīmējumiem 6868 009 0548 007 un 6868 009 0548 008 ierakstīt zemesgrāmatā uz valsts vārda Privatizācijas aģentūras personā nekustamā īpašuma “Āres” Malnavā, Malnavas pagastā, Kārsavas novadā, kadastra Nr. 6868 009 0548, sastāvā.  **Valdītājs:**  Nekustamā īpašuma “Āres” Malnavā, Malnavas pagastā, Kārsavas novadā, kadastra Nr. 6868 009 0548, valdītājs ir Privatizācijas aģentūra.  Būves ar kadastra apzīmējumiem 6868 009 0548 007 un 6868 009 0548 008 nodotas Privatizācijas aģentūras valdījumā ar 2016. gada 12. maija Valstij piekritīgā nekustamā īpašuma nodošanas un pieņemšanas aktu Nr. 000518, kā arī 2016. gada 12. maija Aktu par valstij piekrītošu būvju, kas atrodas uz zemesgabala ar nekustamā īpašuma kadastra Nr. 6868 009 0548, zemes vienības kadastra apzīmējumu 6868 009 0548, “Āres” Malnavā, Malnavas pagastā, Kārsavas novadā, nodošanu un pārņemšanu Privatizācijas aģentūras valdījumā.  **Noma:**  Objekts ir iznomāts fiziskai personai līdz Objekta pirkuma līguma noslēgšanai, bet ne ilgāk kā līdz 2030. gada 31. janvārim.  **Pirmpirkuma tiesības:**  Pirmpirkuma tiesības uz Objektu var tikt atzītas Privatizācijas likuma 17. panta pirmās daļas 2. punktā noteiktajā kārtībā. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija. |
| 4. | Cita informācija | Privatizācijas aģentūra segs izdevumus, kas radīsies ierakstot būves ar kadastra apzīmējumiem 6868 009 0548 007 un 6868 009 0548 008 zemesgrāmatā uz valsts vārda Privatizācijas aģentūras personā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekts attiecināms uz fiziskām un juridiskām personām, kuras privatizēs Rīkojuma projektā minēto valsts īpašuma objektu. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.  Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |  |  |  |
| --- | --- | --- | --- |
| **Ekonomikas ministrs**  **Vīza:**  **Valsts sekretārs** | | **R. Nemiro**  **Ē. Eglītis** | |
|  |  | |

Šķestere 67021419

Eva.Skestere@pa.gov.lv

Reitere 67013087

Vita.Reitere@em.gov.lv